**Ministru kabineta noteikumu „Grozījumi Ministru kabineta 2006.gada 27.jūnija noteikumos Nr.508 „Noteikumi par aizsargjoslām ap valsts aizsardzības objektiem un šo aizsargjoslu platumu”” projekta sākotnējās ietekmes novērtējuma ziņojums (anotācija)**

|  |
| --- |
|  **I. Tiesību akta projekta izstrādes nepieciešamība** |
|  1. |  Pamatojums |  Aizsargjoslu likuma 23.1 panta trešā daļa. |
|  2. |  Pašreizējā situācija un problēmas |  Ministru kabineta 2006.gada 27.jūnija noteikumi Nr.508 „Noteikumi par aizsargjoslām ap valsts aizsardzības objektiem un šo aizsargjoslu platumu” nosaka ap valsts aizsardzības objektiem nosakāmo aizsargjoslas platumu. Ministru kabinets 2012.gada 3.aprīļa sēdē ir atbalstījis informatīvo ziņojumu par nepieciešamajām telpām Valsts prezidenta pagaidu rezidencei, kas paredz Latvijas Valsts prezidenta kancelejai izmantot Melngalvju nama ēku kompleksa telpas Rātslaukumā 5, Rātslaukumā 6, Rātslaukumā 7, Rīgā, telpas. No šī gada septembra Melngalvju nama ēku komplekss ir Valsts prezidenta rezidence.2012.gada 29.jūnijā stājās spēkā Ministru kabineta2012.gada 19.jūnija noteikumi Nr.433 „Grozījumi Ministru kabineta 2006.gada 27.jūnija noteikumos Nr.508 „Noteikumi par aizsargjoslām ap valsts aizsardzības objektiem un šo aizsargjoslu platumu””, kas noteica, ka ap Melngalvju ēku kompleksu nosakāma aizsargjosla 25 metru platumā.Ņemot vērā objektu atrašanās vietas īpatnības un izvietojumu, tika secināts, ka ir jānosaka detalizētāks objekta aizsargjoslas plāns ar koordinātām. Šādi precizējumi aizsargjoslai nepieciešami, lai nodrošinātu pilnvērtīgu drošības pasākumu kompleksa realizēšanu, laikus identificētu riska faktorus un novērstu iespējamos apdraudējumus, kas var izvērsties par ru(Foto: Vitālijs Stīpnieks, DB)pjiem sabiedriskās kārtības pārkāpumiem, veiktu preventīvos pasākumus un nodrošinātu, ka netiek apdraudēta valsts funkciju un uzdevumu izpilde.Ministru kabineta noteikumu projekts, turpmāk - MK noteikumu projekts, paredz noteikt detalizētu koordinātu shēmu un punktus, pievienojot 2006.gada 27.jūnija noteikumiem Nr.508 „Noteikumi par aizsargjoslām ap valsts aizsardzības objektiem un šo aizsargjoslu platumu” 2.pielikumu. MK noteikumu projekta 2.4.punktā paredzēti tehniska rakstura precizējumi, jo zemes vienības apvienotas zem viena nekustamā īpašuma. |
|  3. |  Saistītie politikas ietekmes novērtējumi un pētījumi | Projekts šo jomu neskar. |
|  4. |  Tiesiskā regulējuma mērķis un būtība | Noteikt precīzu aizsargjoslas shēmu un koordinātas ap Valsts prezidenta pagaidu rezidenci Rātslaukumā 5, Rātslaukumā 6, Rātslaukumā 7, Rīgā, lai nodrošinātu pilnvērtīgu drošības pasākumu kompleksa realizēšanu. |
|  5. |  Projekta izstrādē iesaistītās institūcijas |  Aizsardzības ministrija. |
|  6. |  Iemesli, kādēļ netika nodrošināta sabiedrības līdzdalība | Nav nepieciešams. |
|  7. |  Cita informācija |  Nav. |

 Anotācijas II – VI daļa uz rīkojuma projektu nav attiecināma.

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām |  |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav ietekmes.Jaunu institūciju izveide nav nepieciešama. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav ietekmes.Esošās institūcijas netiks likvidētas. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav ietekmes.Esošās institūcijas netiks reorganizētas. |
| 6. | Cita informācija | Nav. |

Aizsardzības ministra vietā

labklājības ministre I.Viņķele

Vīza: Valsts sekretārs J.Sārts

24.09.2012 16:27

437

S.Belrus

Sanita.Belrus@mod.gov.lv;

tālr.67335063